CELEX: 62019CN0667
Language: bg
Date: 2019-09-09 00:00:00
Title: Дело C-667/19: Преюдициално запитване от Sąd Okręgowy w Warszawie (Полша), постъпило на 9 септември 2019 г. — A.M./E.M.

2.12.2019   
            
            
               BG
            
            
               Официален вестник на Европейския съюз
            
            
               C 406/14
            
         
      Преюдициално запитване от Sąd Okręgowy w Warszawie (Полша), постъпило на 9 септември 2019 г. — A.M./E.M.
      (Дело C-667/19)
      (2019/C 406/21)
      Език на производството: полски
      
         Запитваща юрисдикция
      
      Sąd Okręgowy w Warszawie (Окръжен съд Варшава)
      
         Страни в главното производство
      
      
         Жалбоподател: A.M.
      
         Ответник: E.M.
      
         Преюдициални въпроси
      
      
                  1)
               
               
                  Трябва ли член 19, параграф 1, буква е) от Регламент (ЕО) № 1223/2009 на Европейския парламент и на Съвета от 30 ноември 2009 година относно козметичните продукти (1), в частта, в която се предвижда, че върху първичната и вторичната опаковка на козметичните продукти трябва да е посочена информация с незаличими, лесни за четене и ясни букви за функцията на козметичния продукт, освен ако това е ясно от неговото представяне, да се разбира в смисъл, че се отнася за основните функции на козметичния продукт по смисъла на член 2, параграф 1, буква а) от същия регламент, а именно, функциите по почистване (поддържане на чистота), обгрижване и защита (поддържане в добро състояние), ароматизиране и разкрасяване (промяна във външния вид), или трябва да се посочват и по-специфичните функции, позволяващи да се определят свойствата на съответния козметичен продукт?
               
            
                  2)
               
               
                  Трябва ли член 19, параграф 2 във връзка със съображение 46 от Регламент (ЕО) № 1223/2009 на Европейския парламент и на Съвета от 30 ноември 2009 година относно козметичните продукти да се тълкува в смисъл, че е възможно информацията по параграф 1, букви г), ж) и е) от тази разпоредба, а именно, относно предпазните мерки, съставките и функциите, да се посочи във фирмен каталог, включващ и други продукти, като върху опаковката на съответния козметичен продукт се постави символът по точка 1 от приложение VII?
               
            
         (1)  ОВ L 342, 2009 г., стр. 59.